
DR.30.9.2002 7 
 

  

 Tuan Yang di-Pertua, bagi Syarikat Toweltech Berhad, ia telah menutup 
operasinya pada 9 Ogos 2002 akibat daripada pemegang sahamnya telah meminta 
perintah mahkamah untuk menggulung syarikat. Perbicaraan permohonan penggulung- 
an syarikat akan didengar di Mahkamah Butterworth. Pihak syarikat telah membayar 
gaji-gaji pekerja bagi bulan Julai sehingga 4 Ogos 2002 gaji ganti notis serta baki cuti 
tahunan.  Walau bagaimanapun, faedah pendapatan kerja masih belum dijelaskan oleh 
majikan.   

 Seramai 74 orang pekerja telah memfailkan tuntutan mereka di bawah 
seksyen yang sama, tuntutan mereka termasuk baki cuti tahunan dan faedah 
pemberhentian kerja berjumlah RM571,820.90.  Kedua-dua kes ini akan dibicarakan di 
Pejabat Buruh Butterworth pada bulan Oktober.   

 Timbalan Yang di-Pertua [Dato' Haji Muhamad bin Abdullah]: Sila bagi 
Bagan 

Tuan Lim Hock Seng [Bagan]: Tuan Yang di-Pertua, terima kasih kepada 
Timbalan Menteri yang menjawab soalan saya ini, soalan tambahan saya, Timbalan 
Menteri ada berkata bahawa Dart Garment hanya tutup sementara iaitu dari bulan 
Ogos sampai bulan Oktober tetapi setahu saya sehingga sekarang ini kilang Dart 
Garment ini masih belum beroperasi semula dan pekerja-pekerja masih datang ke 
pejabat saya untuk menanya cara-cara penyelesaian tuntutan-tuntutan mereka dan 
bolehkah Yang Berhormat menghuraikan apa cara yang terbaik sekali untuk 
menyelesaikan tuntutan mereka ini, iaitu berkenaan dengan Dart Garment dan 
Toweltech kedua-dua kes ini.   

Dr. Abdul Latiff bin Ahmad: Tuan Yang di-Pertua, soalan tambahan dari 
Yang Berhormat Bagan.  Terima kasih, walaupun kita ada cara tertentu mengikut akta-
akta yang tertulis dalam Seksyen 69.  Walaupun biasanya mahkamah buruh membuat 
keputusan dan membela kaum pekerja. Dalam banyak hal secara praktikalnya 
realitinya, jarang dapat pekerja mempunyai hak-hak yang dituntut seperti yang tertera 
dalam Seksyen 69.   

Cara Yang Berhormat kalau hendak tahulah, Yang Berhormat, cara yang 
paling baik adalah satu  bersabar, kedua dia mesti ada kepercayaan atau yang kita 
panggil dengan izin, trust, sebab dalam banyak hal, seperti kes Dart Garment Sendirian 
Berhad ini yang mana mereka meminta untuk menyusun semula.   

Bila kita kata menyusun semula, dia sebenarnya tidak ada masa yang 
ditetapkan dan dia banyak bergantung kepada bagaimana pengurusan syarikat 
mempunyai idea-idea kreatif untuk memulihkan kembali syarikat tersebut dan kalau 
pekerja sabar, tidak dicucuk oleh mana-mana pihak dan ada wujudnya kepercayaan di 
antara pekerja dengan majikan, banyak kes-kes yang sudah ditentukan oleh 
Mahkamah Buruh akhirnya dalam diselesaikan cara baik, di mana biasanya pekerja 
mendapat tuntutan-tuntutan mereka, walaupun tidak sama dengan seperti yang 
diputuskan oleh mahkamah tapi mereka masih dapat imbuhan, berbanding jika tidak 
sabar mereka mungkin tidak dapat apa-apa, Tuan Yang di-Pertua.   

Dato' Haji Mohamad bin Haji Aziz: Assalamualaikum warahmatullahi 
wabarakatuh.  Yang Berhormat Tuan Yang di-Pertua, terlebih dahulu saya ucapkan 
selamat datang kepada rombongan UMNO Bahagian Sri Gading, eh, Bahagian Mersing 
[Ketawa], Bahagian Mersing [Tepuk]. 

Timbalan Yang di-Pertua [Dato' Haji Muhamad bin Abdullah]: Terus soalan 
Yang Berhormat.   

Dato' Haji Mohamad bin Haji Aziz: Bahagian Timbalan Menteri Sumber 
Manusia, yang bersama-sama dengan kita pada pagi ini. Soalan tambahan, dalam 
perutusan sempena dengan sambutan Hari Buruh dua tahun yang lalu, Yang Amat 
Berhormat Perdana Menteri pernah menyarankan supaya ditubuhkan satu tabung khas 
untuk pampasan pekerja-pekerja yang diberhentikan.  Pampasan pekerja-pekerja yang 
diberhentikan ini sesuai dengan perjuangan MTUC. Di Dewan yang mulai, di pagi hari 
yang bahagia ini, saya ingin penjelasan Timbalan Menteri Sumber Manusia.  Apa yang 
telah terjadi kepada idea yang sangat baik daripada Yang Amat Berhormat Perdana 
Menteri.  Saya mohon penjelasan.   

Dr. Abdul Latiff bin Ahmad: Tuan Yang di-Pertua, boleh jawab sebab soalan 
ini spesifik tapi oleh kerana Yang Berhormat … 



Tuan Yang di-Pertua, bagi Syarikat Toweltech Berhad, ia telah menutup operasinya pada 9 Ogos 2002 akibat daripada pemegang sahamnya telah meminta perintah mahkamah untuk menggulung syarikat. Perbicaraan permohonan penggulung- an syarikat akan didengar di Mahkamah Butterworth. Pihak syarikat telah membayar gaji-gaji pekerja bagi bulan Julai sehingga 4 Ogos 2002 gaji ganti notis serta baki cuti tahunan. Walau bagaimanapun, faedah pendapatan kerja masih belum dijelaskan oleh majikan. Seramai 74 orang pekerja telah memfailkan tuntutan mereka di bawah seksyen yang sama, tuntutan mereka termasuk baki cuti tahunan dan faedah pemberhentian kerja berjumlah RM571,820.90. Kedua-dua kes ini akan dibicarakan di Pejabat Buruh Butterworth pada bulan Oktober. Timbalan Yang di-Pertua [Dato' Haji Muhamad bin Abdullah]: Sila bagi Bagan. Tuan Lim Hock Seng [Bagan]: Tuan Yang di-Pertua, terima kasih kepada Timbalan Menteri yang menjawab soalan saya ini, soalan tambahan saya, Timbalan Menteri ada berkata bahawa Dart Garment hanya tutup sementara iaitu dari bulan Ogos sampai bulan Oktober tetapi setahu saya sehingga sekarang ini kilang Dart Garment ini masih belum beroperasi semula dan pekerja-pekerja masih datang ke pejabat saya untuk menanya cara-cara penyelesaian tuntutan-tuntutan mereka dan bolehkah Yang Berhormat menghuraikan apa cara yang terbaik sekali untuk menyelesaikan tuntutan mereka ini, iaitu berkenaan dengan Dart Garment dan Toweltech kedua-dua kes ini. Dr. Abdul Latiff bin Ahmad: Tuan Yang di-Pertua, soalan tambahan dari Yang Berhormat Bagan. Terima kasih, walaupun kita ada cara tertentu mengikut akta- akta yang tertulis dalam Seksyen 69. Walaupun biasanya mahkamah buruh membuat keputusan dan membela kaum pekerja. Dalam banyak hal secara praktikalnya realitinya, jarang dapat pekerja mempunyai hak-hak yang dituntut seperti yang tertera dalam Seksyen 69. Cara Yang Berhormat kalau hendak tahulah, Yang Berhormat, cara yang paling baik adalah satu bersabar, kedua dia mesti ada kepercayaan atau yang kita panggil dengan izin, trust, sebab dalam banyak hal, seperti kes Dart Garment Sendirian Berhad ini yang mana mereka meminta untuk menyusun semula. Bila kita kata menyusun semula, dia sebenarnya tidak ada masa yang ditetapkan dan dia banyak bergantung kepada bagaimana pengurusan syarikat mempunyai idea-idea kreatif untuk memulihkan kembali syarikat tersebut dan kalau pekerja sabar, tidak dicucuk oleh mana-mana pihak dan ada wujudnya kepercayaan di antara pekerja dengan majikan, banyak kes-kes yang sudah ditentukan oleh Mahkamah Buruh akhirnya dalam diselesaikan cara baik, di mana biasanya pekerja mendapat tuntutan-tuntutan mereka, walaupun tidak sama dengan seperti yang diputuskan oleh mahkamah tapi mereka masih dapat imbuhan, berbanding jika tidak sabar mereka mungkin tidak dapat apa-apa, Tuan Yang di-Pertua. Dato' Haji Mohamad bin Haji Aziz: Assalamualaikum warahmatullahi wabarakatuh. Yang Berhormat Tuan Yang di-Pertua, terlebih dahulu saya ucapkan selamat datang kepada rombongan UMNO Bahagian Sri Gading, eh, Bahagian Mersing [Ketawa], Bahagian Mersing [Tepuk]. Timbalan Yang di-Pertua [Dato' Haji Muhamad bin Abdullah]: Terus soalan Yang Berhormat. Dato' Haji Mohamad bin Haji Aziz: Bahagian Timbalan Menteri Sumber Manusia, yang bersama-sama dengan kita pada pagi ini. Soalan tambahan, dalam perutusan sempena dengan sambutan Hari Buruh dua tahun yang lalu, Yang Amat Berhormat Perdana Menteri pernah menyarankan supaya ditubuhkan satu tabung khas untuk pampasan pekerja-pekerja yang diberhentikan. Pampasan pekerja-pekerja yang diberhentikan ini sesuai dengan perjuangan MTUC. Di Dewan yang mulai, di pagi hari yang bahagia ini, saya ingin penjelasan Timbalan Menteri Sumber Manusia. Apa yang telah terjadi kepada idea yang sangat baik daripada Yang Amat Berhormat Perdana Menteri. Saya mohon penjelasan. Dr. Abdul Latiff bin Ahmad: Tuan Yang di-Pertua, boleh jawab sebab soalan ini spesifik tapi oleh kerana Yang Berhormat ...